|  |  |  |  |
| --- | --- | --- | --- |
| **Ārstniecības iestādes nosaukums** | **Iebildumi/komentāri** | **Ir/nav ņemts vērā** | **Piezīmes** |
| SIA „Nukleārās medicīnas centrs” | „3.1. punkts – tā kā Pozitronu emisijas tomogrāfijas pakalpojuma izpildei nepieciešamās darbības (piem., PET/CT iekārtas tehnisko parametru nodrošināšana un kontrole) nodrošina līgumiskas attiecības starp vairākiem sadarbības partneriem, lūdzam izteikt minēto punktu sekojoši – Ārstniecības iestādei jāspēj nodrošināt normatīvajos aktos noteiktās prasības, tajā skaitā:...” | Nav | Punkts saglabāts sākotnējā redakcijā, jo tas neizslēdz iespēju, ka vajadzības gadījumā ārstniecības iestāde piesaista sadarbības partnerus, kuri nodrošina noteikto prasību izpildi. |
| Par 3.2.1.2.1. punktā noteikto prasību datortomogrāfijas iekārtai – ārstniecības iestāde norāda, ka 16 slāņu iekārta nespēj nodrošināt tik kvalitatīvu attēlu kā 64 slāņu iekārta. | Nav | Dienesta mērķis ir veikt pakalpojuma sniedzēju atlasi tā, lai pacientiem tiktu nodrošināts pēc iespējas kvalitatīvāks pakalpojums, taču reizē jāņem vērā pieejamie resursi un šobrīd valstī nelielais pakalpojuma sniedzēju skaits. Dienests apzinās, ka 64 slāņu iekārtu izmeklējums ir kvalitatīvāks un mazāk kaitīgs pacientam, taču šobrīd nav tādu Latvijas vai Eiropas līmeņa kritēriju, kas liegtu izmantot 16 slāņu iekārtas PET/DT pakalpojuma izpildē. |
| Par 3.2.1.3.1. punktā noteikto prasību par iekārtas vecumu – ārstniecības iestāde norāda, ka „izvirzītais nosacījums par iekārtas vecuma ierobežojumu noteikšanu nav piemērojams pakalpojuma sniedzējiem, jo iekārtas derīgumu noteiktu funkciju veikšanai nosaka nevis tās vecums, bet gan atbilstība noteiktiem tehniskajiem parametriem”. | Ir | Punkts izslēgts no pakalpojumu sniedzēju atlases nosacījumiem. |
| Par 3.2.1.4. punktu iestāde lūdz precizēt, „uz kurām darbstacijām un darbstaciju monitoriem (ārstu vai iekārtas (izmeklējuma) darbstacijām) ir attiecinātas šī punkta apakšpunktos minētās prasības”. | Sniegts skaidrojums | Punktā ietvertās prasības attiecināmas uz ārstu darbstacijām.  Punkts izteikts redakcijā: „Ārstu darbstacija un darbstacijas monitori atbilst šādām prasībām:...” |
| Par 3.2.1.4.8. punktu iestāde iesaka labojumu – mainīt norādīto monitora maksimālo spilgtumu no 350 cd/m2 uz 250 cd/m2. | Ir | Punkts izteikts redakcijā: „Monitora minimālais spilgtums (minimum luminance) ir ne mazāks par 1,0 cd/m2; maksimālais spilgtums (maximum luminance) ir vismaz 250 cd/m2.” |
| Par 3.2.1.4.3. punktu iestāde norāda – precīzāk būtu norādīt, ka ārstu darbstacijas nevis reģistrē datus, bet gan vizualizē datus. Iestāde vēlas precizēt, kas domāts ar punktā lietoto apzīmējumu „citi attēldiagnostikas izmeklējumi” un kādā veidā tiek domāta datu papildināšana. | Ir | Punkts izteikts redakcijā: „Darbstacijas programmatūra vizualizē iegūtos datus pēc izmeklēšanas, un ir iespējams apskatīt tos pacienta iepriekš veiktos izmeklējumus, ko radiologs – diagnosts uzskata par būtiskiem.” |
| Iestāde rosina 3.3.1.1. punktā noteiktās prasības radiologam – diagnostam aizstāt ar radiologa – diagnosta pieredzi un nosacījumu, ka jābūt vismaz 200 patstāvīgi sagatavotiem PET/DT izmeklējumu aprakstiem. | Daļēji | Konsultējoties ar Latvijas Radiologu asociāciju, punkts izteikts redakcijā:  “vismaz 2 (divi) sertificēti radiologi – diagnosti kuri ir:   * pabeiguši kursus, kas ietver PET izmeklēšanas metodi (PET/DT, PET/MR), * ar vismaz 1 gada darba pieredzi nukleārā medicīnā, kas ietver arī stažēšanos (līdz 12 nedēļām) pieredzējuša speciālista vadībā Eiropas vai citu valstu PET centros, ko apliecina atbilstoši sertifikāti/dokumenti, * pēdējo 5 (piecu) gadu laikā apguvuši radiācijas drošību akreditētas mācību iestādes izstrādātas kursu programmas ietvaros” |
| Iestāde rosina 3.3.4. punktu izteikt sekojošā redakcijā: „Ja i/v katetra ievadīšanu saskaņā ar normatīvajiem aktiem nevar veikt sertificēti radiogrāferi/radiologa asistenti, un to skaits PET/DT izmeklējuma veikšanai ir mazāks par divām personām, tad nepieciešama vismaz 1 (viena) sertificēta medicīnas māsa, kura pēdējo 5 (piecu) gadu laikā ir apguvusi radiācijas drošību akreditētas mācību iestādes izstrādātas kursu programmas ietvaros.” | Nav | PET/DT pakalpojuma tarifa aprēķinā, ņemot vērā pakalpojuma nodrošinātāju sniegtos personāla un procedūras aprakstus, ir iekļauts arī medicīnas māsas darbs, tāpēc prasībās atstājam iekļautu vienu medicīnas māsu. |
| Par 3.4.3. punktu iestāde lūdz precizēt, „vai valsts apmaksāta PET/DT izmeklējuma veikšanas nosūtījums ir ārsta nosūtījums uz izmeklējumu vai kopējā nosūtījuma procedūra (piem., ārstu konsīlija lēmums par nepieciešamību veikt PET/DT izmeklējumu).” | Sniegts skaidrojums | Saskaņā ar MK noteikumu Nr. 1529 “Veselības aprūpes organizēšanas un finansēšanas kārtība” redakciju, kas stāsies spēkā 01.07.2018., PET/DT izmeklējums tiks apmaksāts gadījumos, ja par pakalpojuma nepieciešamību ir lēmis ārstu konsīlijs. |
| Iestāde lūdz precizēt 3.4.8. punktā iekļautos nosacījumus, svītrojot prasību par glikozes līmeņa normalizāciju un precizējot, ka nieru funkciju novērtēšana veicama, pamatojoties uz iepriekšējiem analīžu rezultātiem. | Ir | Punkts izteikts redakcijā: „ Pakalpojuma sniedzējs nodrošina visu nepieciešamo, lai pacientu sagatavotu izmeklējuma veikšanai (piemēram, pieejamo pacienta iepriekš veikto izmeklējumu izskatīšanu (tajā skaitā nieru funkciju novērtēšanu, pamatojoties uz iepriekšēju analīžu rezultātiem); glikozes līmeņa un asinsspiediena mērīšanu; atbilstošas telpas, kur pacientam sagaidīt izmeklējuma veikšanu; precīzu auguma un svara noteikšanu)” |
| Iestāde lūdz precizēt, vai 3.4.10. punktā noteiktā PET/DT DICOM formāta izmeklējuma ievietošana E-veselības sistēmā ir/būs iespējama. | Sniegts skaidrojums | Par datu apmaiņas izveidi starp ārstniecības iestāžu informācijas sistēmām un E-veselības sistēmu par vizuālo diagnostiku vairāk var lasīt šeit: <http://www.vmnvd.gov.lv/lv/e-veseliba/arstniecibas-iestadem-un-profesionaliem/piekluve-datu-izplatisanas-tiklam>.  Dienests aicina sazināties ar Lietotāju atbalsta dienestu (<http://www.vmnvd.gov.lv/lv/e-veseliba/lietotaju-atbalsta-dienests>), lai uzzinātu vairāk. |
| Iestāde piedāvā 3.3.3. punktu izteikt šādā redakcijā:  “vismaz 1 (viens) medicīnas fiziķis, kurš ir:   * ieguvis maģistra grādu medicīnas fizikā; * papildus apguvis specializētu apmācību kursu nukleārajā medicīnā vai izgājis ne īsāku par 1 gadu praktisku apmācību nukleārajā medicīnā medicīnas fiziķa amatā kādā no veselības aprūpes iestādēm, darbā ar kodolmedicīnas iekārtām.”   Iestāde norāda, ka, lai nodrošinātu MK noteikumu Nr. 149 izpildi, nepieciešams ieviest šādu kritēriju:  “Iestādē (uzņēmumā) ir izveidota Radiācijas drošības struktūrvienība, kuras sastāvā ir darbu vadītājs (-i) darbam ar jonizējošā starojuma avotiem un vismaz viens sertificēts medicīnas fizikas eksperts radiācijas drošībā.” | Daļēji | Lai noformulētu prasības medicīnas fiziķim, Dienests konsultējās gan ar pašreizējiem PET/DT izmeklējuma veicējiem, gan ar Rīgas Tehniskās universitātes mācībspēkiem. Apkopojot viedokļus, Dienests punktu izsaka šādā redakcijā:  “vismaz 1 (viens) medicīnas fiziķis, kurš ir:   * ieguvis augstāko izglītību medicīnas fizikā vai radniecīgā studiju programmā, * pabeidzis kursus/praktisko apmācību nukleārajā medicīnā, tajā skaitā par PET/DT izmeklēšanas metodi, * ar vismaz 1 gada praktisko pieredzi diagnostiskā kodolmedicīnā.”   Papildus 3.1.2. punkts izteikts šādā redakcijā:  “Ārstniecības iestāde nodrošina Ministru kabineta 2014. gada 19. augusta noteikumos Nr. 482 “Noteikumi par aizsardzību pret jonizējošo starojumu medicīniskajā apstarošanā” un Ministru kabineta 2002. gada 9. aprīļa noteikumos Nr.149 “Noteikumi par aizsardzību pret jonizējošo starojumu” noteikto prasību ievērošanu, ir izveidojusi radiācijas drošības struktūrvienību, kuras uzdevumu izpildes nodrošināšanai nodarbina/piesaista sertificētu medicīnas fizikas ekspertu (radiācijas drošībā), kā arī saskaņā ar Ministru kabineta 2015. gada 22. decembra noteikumiem Nr. 752 “Kārtība, kādā licencē un reģistrē darbības ar jonizējošā starojuma avotiem” ir iekļauta Valsts vides dienesta Radiācijas drošības centra licencēto operatoru sarakstā, kam atļauta PET/DT iekārtu un radiofarmaceitisko preparātu lietošana.” |
| AS „Latvijas Jūras medicīnas centrs” | Iestāde norāda, ka 3.2.1.1.5. punktā norādītajam homogenitātes parametram nav pamatojuma. | Ir | Punkts izslēgts no pakalpojumu sniedzēju atlases nosacījumiem. |
| Iestāde norāda, ka 3.2.1.3.1. punktā norādītajai prasībai par iekārtas vecumu nav skaidra pamatojuma, jo „iekārtas iespēju strādāt pārbauda, veicot funkcionālās pārbaudes, novērtējot kritisko parametru atbilstību ražotāja un likumā noteiktajām robežvertībām”. | Ir | Punkts izslēgts no pakalpojumu sniedzēju atlases nosacījumiem. |
| Par 3.3.1. punktā norādītajām prasībām – iestāde lūdz tās mainīt tā, lai prasības atbilstu izglītības iegūšanas kārtībai, kas noteikta Latvijā. | Ir | Konsultējoties ar Latvijas Radiologu asociāciju, punkts izteikts redakcijā:  “vismaz 2 (divi) sertificēti radiologi – diagnosti kuri ir:   * pabeiguši kursus, kas ietver PET izmeklēšanas metodi (PET/DT, PET/MR), * ar vismaz 1 gada darba pieredzi nukleārā medicīnā, kas ietver arī stažēšanos (līdz 12 nedēļām) pieredzējuša speciālista vadībā Eiropas vai citu valstu PET centros, ko apliecina atbilstoši sertifikāti/dokumenti, * pēdējo 5 (piecu) gadu laikā apguvuši radiācijas drošību akreditētas mācību iestādes izstrādātas kursu programmas ietvaros.” |
| Iestāde izsaka priekšlikumu punktu 3.3.3. izteikt šādā redakcijā: „vismaz 1 (viens) medicīnas fiziķis, kurš ir ieguvis dabaszinātņu maģistra grādu fizikā.”  Pēc lūguma sniegt plašāku viedokli par medicīnas fiziķa kompetencēm, iestāde norāda, ka augstāko izglītību medicīnas fizikas jomā var iegūt 2 augstskolās – Rīgas Tehniskajā universitātē un Latvijas universitātē. Taču medicīnas fiziķa pienākumus var pildīt arī citu radniecisku programmu absolventi. Kā galveno prasību iestāde uzskata papildu apmācību kodolmedicīnas jomā. Kā arī uzsver, ka dozu izvērtēšanai un radiācijas drošības jautājumu pārraudzībai nepieciešams piesaistīt medicīnas fizikas ekspertu radiācijas drošībā un/vai kodolmedicīnā. | Ir | Lai noformulētu prasības medicīnas fiziķim, Dienests konsultējās gan ar pašreizējiem PET/DT izmeklējuma veicējiem, gan ar Rīgas Tehniskās universitātes mācībspēkiem. Apkopojot viedokļus, Dienests punktu izsaka šādā redakcijā:  “vismaz 1 (viens) medicīnas fiziķis, kurš ir:   * ieguvis augstāko izglītību medicīnas fizikā vai radniecīgā studiju programmā, * pabeidzis kursus/praktisko apmācību nukleārajā medicīnā, tajā skaitā par PET/DT izmeklēšanas metodi, * ar vismaz 1 gada praktisko pieredzi diagnostiskā kodolmedicīnā.”   Papildus 3.1.2. punkts izteikts šādā redakcijā:  “Ārstniecības iestāde nodrošina Ministru kabineta 2014. gada 19. augusta noteikumos Nr. 482 “Noteikumi par aizsardzību pret jonizējošo starojumu medicīniskajā apstarošanā” un Ministru kabineta 2002. gada 9. aprīļa noteikumos Nr.149 “Noteikumi par aizsardzību pret jonizējošo starojumu” noteikto prasību ievērošanu, ir izveidojusi radiācijas drošības struktūrvienību, kuras uzdevumu izpildes nodrošināšanai nodarbina/piesaista sertificētu medicīnas fizikas ekspertu (radiācijas drošībā), kā arī saskaņā ar Ministru kabineta 2015. gada 22. decembra noteikumiem Nr. 752 “Kārtība, kādā licencē un reģistrē darbības ar jonizējošā starojuma avotiem” ir iekļauta Valsts vides dienesta Radiācijas drošības centra licencēto operatoru sarakstā, kam atļauta PET/DT iekārtu un radiofarmaceitisko preparātu lietošana.” |
| Iestāde lūdz skaidrot 3.4.1. punktā noteikto prasību par nepārtrauktu radiofarmaceitisko preparātu pieejamību un tā praktisko metodiku pakalpojumu sniegšanā. | Sniegts skaidrojums | Punkts iekļauts pakalpojuma sniedzēju atlases nosacījumos, lai nodrošinātu, ka nerodas situācija, kad jāatceļ plānotais izmeklējums, jo pakalpojuma sniedzējs nevar nodrošināt izmeklējumam nepieciešamos radiofarmaceitiskos preparātus. |
| Iestāde norāda, ka 3.5. punkta kritērijs „nevar tikt vērtēts kā būtisks un izšķirošs pretendenta atlases nosacījums”, un izsaka priekšlikumu: „lai sekmētu pakalpojuma kvalitatīvu veikšanu un nodrošinātu izmaksu efektivitāti, atlases nosacījumu pašreizējās redakcijas 3.5 punktā minētais ir pievienojams 4.2. punkta nosacījumiem – tarifs ir monitorējams, uzraugāms, pārskatāms – līdzīgi kā citiem diagnostiskajiem izmeklējumiem, vadoties pēc jau pārbaudītas praktiskās pieredzes, bet ne kā atlases nosacījums, kas novestu pie konkurences trūkuma, kā rezultātā pazeminātos pakalpojuma kvalitāte, nonākot pretrunā ar pakalpojumu sniedzēju atlases nosacījumu pamatu – veicināt efektīvāku un uz rezultātu orientētu veselības aprūpes pakalpojumu sniegšanu”. | Sniegts skaidrojums | Dienests skaidro, ka ir plānots līgumos ar pakalpojuma sniedzējiem ietvert pienākumu vienu reizi gadā iesniegt Dienestam pakalpojuma izmaksu aprēķinu (saskaņā ar normatīvajos aktos norādītajām prasībām par nepieciešamo informāciju veselības aprūpes pakalpojuma tarifa aprēķināšanai). Tas plānots kā izmaksu kontroles mehānisms, nevis kā atlases nosacījums. |